'Ek's besig om my greep te verloor' - joernalis se storie | SARIE
FOTO Neville Lockhart
“Ek is nie ek nie. Ek weet dit. Ek het nog nooit so gevoel nie. Ek is besig om my greep op die lewe te verloor …”
Dis moeilik om te beskryf. Ek is geïrriteerd, angstig en oorgestimuleer. Ek praat vinnig en aanhoudend. My gedagtes maal. Die Amerikaanse psigiater Kay Redfield Jamison praat van an unquiet mind. Die emosionele pyn laat my voel of ek permanent voor die graf staan van iemand wat pas dood is. Die episodes duur van enkele dae tot weke. En daar is nie ’n pil wat kan help nie. Die psigiater dink eers dis major depressie. Vir Sally sê ek: ‘Dit voel asof ’n bose kant van my uitgekom het, asof daar ’n monster in my is.’